
[bookmark: _Hlk190491985]Fragedo Delicii Urbane aduce gustul și aroma orașului, la tine acasă, pentru mesele de zi cu zi 

[bookmark: _Hlk190492021]08 mai 2026. Sântimbru, Alba. TRANSAVIA lansează gama Fragedo Delicii Urbane, o colecție de preparate din carne de pui condimentate uscat, gata de gătit, create pentru cei care caută gusturi mai sofisticate, dar fără complicații. Pentru cei care vor „ceva bun” într-o zi obișnuită, fără să transforme gătitul într-un proiect. Preparate din combinații echilibrate din piept și pulpă de pui, cârnăciori de pui sau aripioare de pui, porționate precis și condimentate controlat, astfel încât rezultatul să fie constant bun, indiferent de modul de gătire. Produsele sunt inspirate din unele dintre cele mai apreciate direcții culinare urbane: Shaorma, Tikka Masala, Pui în stil grecesc, Pui în stil libanez, Cârnăciori de pui Chipolata și Aripioare Buffalo.
Noua gamă a fost dezvoltată plecând de la modul real în care oamenii gătesc și mănâncă astăzi: rapid, fără pași complicați, dar cu așteptări mai mari în ceea ce privește gustul și consecvența rezultatului. Produsele pot fi preparate în funcție de preferințe și context la grătar, pe grill, în tigaie, la cuptor sau în air fryer, fără ajustări suplimentare sau intervenții în timpul gătirii.

„În oraș, gusturile se descoperă repede: la un colț de stradă, într-un food truck, într-un restaurant cu atmosferă faină, unde totul se mișcă rapid și unde ești plăcut surprins de arome intense, combinații surprinzătoare și preparate care îți rămân în minte. Acum, aceste experiențe ajung ușor în casele tuturor prin gama Fragedo Delicii Urbane” spune Ramona Popa, Sales Manager Convenience TRANSAVIA, care explică și că: „oamenii aleg din ce în ce mai des în funcție de stare: ceva rapid, ceva cu gust intens, ceva diferit față de rutina zilnică. Nu caută rețete complicate, ci soluții care funcționează: gust savuros, apetisant, textură corectă, fragedă, rezultat previzibil de fiecare dată. Prin ușurința preparării și varietate, Fragedo Delicii Urbane răspunde unui stil de viață în care timpul este limitat, dar așteptările sunt tot mai ridicate. Este o gamă care nu promite experiențe elaborate, extravagante, ci rezultate bune, de fiecare dată”.

Diversitatea rețetelor din gama Fragedo Delicii Urbane, Shaorma, Tikka Masala, Pui în stil grecesc, Pui în stil libanez, Cârnăciori de pui Chipolata și Aripioare Buffalo, răspunde unor preferințe variate, de la opțiuni mai aromate și condimentate, până la variante echilibrate, potrivite pentru consum frecvent. Fiecare produs are pe un profil de gust recognoscibil: note calde și condimentate, specifice combinațiilor cu turmeric, chimion sau ghimbir, variante intense și ușor picante, dominate de chili și piper, dar și opțiuni proaspete, cu accente de ierburi aromatice și citrice, date de oregano, pătrunjel sau lămâie. În același timp, baza savuroasă, adusă de usturoi, ceapă sau boia, oferă profunzime și echilibru, astfel încât fiecare rețetă să aibă o identitate clară, de la aromele calde care se ridică imediat la gătire, până la notele proaspete care rămân în final.
În spatele acestor produse este multă disciplină operațională: de la selecția materiei prime, până la modul în care fiecare bucată este tăiată și pregătită. „Consumatorul vede un produs simplu. În realitate, în spate este mult control, pentru ca acel produs să fie gustos și să iasă în mod constant așa cum trebuie. Selecția condimentelor, aplicarea corectă a condimentării, tăierea uniformă a fiecărei bucăți, la unghiul optim, cu tehnologia de precizie i-Cut, toate contribuie la un rezultat previzibil la gătire, indiferent dacă este vorba despre grill, grătar, tigaie, cuptor sau air fryer. Pentru consumatori, acest efort operațional se traduce simplu: fără efort pentru ei, fără bătăi de cap, fără bucăți gătite inegal, fără ajustări din mers”, explică Radu Popa, Director Fabrică de Procesare a Cărnii de Pui TRANSAVIA.
Dimensiunea și forma bine calibrată permit transferul termic echilibrat, indiferent de metoda de gătire utilizată: grill, grătar, tigaie, cuptor sau air fryer.

Gusturi inspirate din marile orașe, desăvârșite prin condimentare uscată
Noua gamă Fragedo Delicii Urbane este gândită pentru mesele de zi cu zi, dar cu un plus de intensitate, un tip de „everyday premium” în care diferența nu stă în efort, ci în maniera în care gustul este „construit” folosind o abordare inspirată din gastronomia profesională, care permite obținerea unor rezultate constante la gătire, fără ajustări din mers și fără diferențe între bucățile de carne de pui. „Condimentarea uscată înseamnă, în esență, control. Uniformitatea este esențială pentru ca fiecare bucată să se comporte la fel în timpul gătirii și pentru ca gustul să fie echilibrat, nu concentrat doar la suprafață. Acest mod de „construcție” a gustului schimbă experiența finală: aroma nu vine din sosuri adăugate ulterior, ci se dezvoltă treptat, în timpul gătirii, direct în carne, datorită condimentelor și ierburilor aromatice”, explică Nicolae Fatul, Director Cercetare, Dezvoltare şi Producţie TRANSAVIA. „Această tehnică de aplicare a condimentării influențează direct comportamentul produsului la gătire. Prin distribuția uniformă a condimentelor și controlul asupra porționării cărnii, preparatele reacționează previzibil la temperatură, reduc variațiile de textură și limitează riscul de gătire inegală. Rumenirea uniformă, susținută de o caramelizare discretă, aroma plăcută eliberată chiar din primele minute de gătire, textura care rămâne fragedă sunt semnale clare că procesul funcționează”, mai spune el.
Dincolo de experiențele senzoriale, porționarea și compoziția produselor sunt gândite și pentru a reduce risipa alimentară și pentru a permite o utilizare eficientă, indiferent de ocazie.
Lansarea noii game marchează extinderea portofoliului TRANSAVIA într-o zonă în care granița dintre consumul „acasă” și cel „din oraș” devine tot mai difuză. În acest context, soluțiile care combină accesibilitatea cu un nivel mai ridicat de execuție devin tot mai relevante.
Fragedo Delicii Urbane este disponibilă în rețelele de retail din întreaga țară.



Despre TRANSAVIA
TRANSAVIA este liderul pieței avicole locale și una dintre cele mai importante afaceri de familie cu capital 100% românesc. Cu un portofoliu puternic de branduri, precum Fragedo (carne de pui premium) și Papane (semipreparate din carne de pui), TRANSAVIA se poziționează și ca lider în zona de capital de brand, deținând cel mai valoros portofoliul de mărci din industria alimentară, conform topului Brand Finance® Romania 2025. Fragedo, marca emblemă a companiei, este primul brand din România care, în urma evaluării Consiliului Român pentru Publicitate (RAC) a primit dreptul de a purta pe spotul TV sigiliul Marca Etică, ce atestă respectarea principiilor etice și a bunelor practici de publicitate. De 35 de ani, TRANSAVIA se diferențiază printr-un model de afacere complet integrat „de la bob la furculiță”, cu facilități proprii, fiind singurul mare producător din regiune care controlează întregul lanț de producție, de la cultivarea cerealelor până la produsul finit livrat consumatorilor. Toți puii provin exclusiv din fermele proprii (reproducție, incubație și creștere) și sunt procesați doar în facilitățile deținute, asigurând trasabilitate completă și standarde constante de calitate și siguranță deplină. În fiecare an, în fermele localizate în 8 județe, abatoarele și fabrica de procesare deținute, afacerea de familie produce peste 120.000 de tone de carne de pui, respectând cele mai înalte standarde de calitate și siguranță alimentară, confirmate prin certificări prestigioase internaționale. Aproximativ 30% din producție este destinată exportului în state europene și pe alte piețe internaționale. Compania a integrat constant tehnologie de ultimă generație și inovații în procesele sale, folosind echipamente moderne pentru a optimiza trasabilitatea, a reduce risipa și a garanta consistența produselor. De altfel, TRANSAVIA este un pionier al sustenabilității în industria alimentară din România, realizând cea mai mare investiție în energie verde din sector, asigurându-și în mare parte, energia necesară proceselor de producție din surse proprii regenerabile. Începând cu 2019, compania publică Rapoarte de Sustenabilitate, consolidându-și angajamentul față de transparență, responsabilitate și guvernanță solidă. În plus, TRANSAVIA este singura companie românească semnatară a Codului de Conduită al Uniunii Europene privind Practicile Responsabile Comerciale și de Marketing în Sectorul Alimentar. 
Cu aproximativ 2.300 de angajați, TRANSAVIA este unul dintre cei mai mari angajatori români. Echipa companiei, formată din profesioniști din multiple arii, fiind fundamentul dezvoltării sustenabile și al reputației solide de care compania se bucură.
TRANSAVIA își extinde operațiunile în domenul producției hranei de animale de companie din regiune, completând astfel modelul său integrat, de la bob la furculiță, cu o nouă verigă, „la bol”, realizând cea mai mare investiție antreprenorială din regiune, în acest sector.
Pentru mai multe informații, vizitați https://transavia.ro/.

